open-index/open-wikipedia-markdown huggingface dataset:
נופר מזרחי

**נופר מזרחי** היא קצינת משמר הגבול מעוטרת צל"ש המפכ"ל.

מזרחי התגייסה לשירות חובה במשטרה במסגרת משמר הגבול ושירתה כשנה בגזרת חברון. אחרי קורס פקידו חזרה לגזרה ופיקדה על נקודת עיקול 160 בסמוך למערת המכפלה.

במהלך משמרת ב-12 בדצמבר 2012 הותקף שוטר משמר הגבול במחסום עליו פיקדה ומזרחי ביצעה ירי וניטרלה את המחבל. על פעולה זו הוענק לה בשנת 2013 צל"ש המפכ"ל על "הצטיינות בפעילות מבצעית, תוך גילוי יוזמה, נחישות ומקצועיות".

לאחר פעולה זו הועברה מזרחי לשירות בגזרה אחרת מחשש לנקמה. בשנת 2015 סיימה קורס קצונה והמשיכה לשירות קבע במטה יהודה.

## קישורים חיצוניים
* 
* מבט - לוחמת מג"ב מצטיינת
* נופר מזרחי, אחות לנשק, בית מורשת והנצחה מג"ב יחידת ההיסטוריה והמחקר

## הערות שוליים

קטגוריה:שוטרות משמר הגבול
קטגוריה:שוטרי משמר הגבול
קטגוריה:מעוטרי משטרת ישראל
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
דיר קאנון א-נהר

**דֵיר קַאנוּן א-נַּהֶר** (בערבית: **دير قانون النهر**, בניב המקומי המילה **קַאנ֫וּּן** נהגית **אַנ֫וּן**) הוא כפר שיעי בדרום לבנון, בנפת צור, מחוז דרום לבנון.

## אטימולוגיה
השם דיר (دير) מרמז על כך שבעבר היה במקום זה מנזר. פירוש המילה קאנוּן (قانون) הוא: חוק. המזרחן האנגלי אדוארד הנרי פאלמר שביקר באזור, במאה ה-19, סבר שכוונת השם היא: מנזר השלטון. הסיומת א-נהר (النهر) התווספה, ככל הנראה, בשל קרבתו לנהר הליטני וכדי להבדילו מהכפר דיר קאנון ראס אל-עין הנמצא אף הוא במחוז דרום לבנון, דרומית-מזרחית לצור.

## היסטוריה
בתחילת שנות ה-60, של המאה ה-18 ביקר במקום ארנסט רנן וכתב שראה כאן סרקופג מעוטר.

בשנת 1875, ויקטור גרן מצא שהכפר מאוכלס על ידי 400 מתואלים. הוא ציין עוד:  

בשנת 1881, בסקר הקרן לחקר מערב פלסטיין (PEF) תואר המקום: 

## קישורים חיצוניים

## הערות שוליים

קטגוריה:מחוז דרום לבנון: יישובים
כארתלי עילית

**כארתלי עילית** , זֵמוֹ כַּארְתְּלִי או **[[איבריה הקווקזית|איבריה]] עילית**: ზემო იბერია, זֵמוֹ אִיבֶּרְיָה) הוא השם הפוליטי-גאוגרפי ההיסטורי של דרום מערב גאורגיה. הוא הכולל את האדמות באגן העליון של נהר הקורה (ממקורותיו של נהר הקורה ועד טָשִׁיסְקָארִי) ואגן נהר הצ'ורו, מה שהופך אותו לתת-אזור של כארתלי רבתי. עד המאה ה-16, כאתלי עילית כלל: סאמצחה, ג'אוואחתי, אֶרוּשֵׁתִי , ארטאני, קוֹלָהּ , קְלַארְגֵּ'תִי , שַׁווְשֶׁתִּי , טָאוֹ  וספרי.

במאות השמינית והתשיעית התקיימה באזור זה נסיכות גאורגית שראשיה נשאו בתואר קורופלאטס  ולאחר מכן ממלכה גאורגית. במאות ה-12 וה-13, בתקופת ממלכת גאורגיה, הבעלים הפיאודליים של המחוז היו משפחות האצולה: תּוֹרֶלִי , גַ'אקֶלִי  ופָּאנַאסְקַרְטֶלִי . במחצית השנייה של המאה ה-15 הוקמה באזור כארתלי עילית אתאבגות סאמצחה (נסיכות עצמאית), שמרכזה הייתה אחלציחה. במאה ה-16 נכבש האזור בהדרגה על ידי העות'מאנים שיצרו יחידה מנהלית בשם איילט צ'ילדיר .

## לקריאה נוספת
* איוונה ג'ווחישווילי  (1968), **ההיסטוריה של האומה הגאורגית** (*[https://digitallibrary.tsu.ge/book/2021/apr/books/javaxishvili-qartveli-eris-istoria-tomi1.pdf ქართველი ერის ისტორია]*), vol. 2. האוניברסיטה הממלכתית של טביליסי, 
* 

## הערות שוליים

קטגוריה:טריטוריות היסטוריות
קטגוריה:כארתלי
קטגוריה:גאורגיה: מחוזות היסטוריים
Dreamers

"**Dreamers**" (בעברית: "**חולמים**") הוא סינגל של הזמר הדרום קוריאני ג'ונגקוק מ-BTS. השיר הוא חלק מה של מונדיאל 2022 ופורסם ב-20 בנובמבר, בתאריך שבו התקיים טקס הפתיחה של המונדיאל.

## הופעות חיות ופרסום
ב-19 בנובמבר, הסוכנות של ג'ונגקוק, ביג היט מיוזיק, הודיעה באמצעות Weverse על השתתפותו בטקס הפתיחה. למחרת, חשבון הטוויטר הרשמי של פיפ"א שיתף טיזר של הזמר על הופעתו הקרובה. בהופעה עצמה הופיע ג'ונגקוק יחד עם רקדנים לבוש בחליפה שחורה, ואליו הצטרף מאוחר יותר  לבוש בבגדים קטריים.

## קליפ
ב-22 בנובמבר פורסם קליפ לגרסת פאהד אל קובאיסי בערוץ היוטיוב של פיפ"א.

## מיקומי שיא

## נתוני מכירות ותארים

## קישורים חיצוניים

* 

קטגוריה:מונדיאל 2022
קטגוריה:שירי ג'ונגקוק
קטגוריה:שירים באנגלית
קטגוריה:שירים שהופקו על ידי רדוואן
אנתוני פטרסון

**אנתוני פטרסון** (באנגלית: **Anthony Patterson**; נולד ב-10 במאי 2000 בנורת' שילדס שבאנגליה) הוא כדורגלן אנגלי המשחק בעמדת השוער בקבוצת סנדרלנד מהפרמייר ליג.

## קריירת מועדונים
פטרסון גדל במחלקת הנוער של סנדרלנד. ב-10 בנובמבר 2020 ערך את הופעת הבכורה שלו בקבוצה הבוגרת של המועדון, בהפסד 2-1 לפליטווד טאון במסגרת פרס הפוטבול ליג. הוא החל לשחק עם המועדון בפוטבול ליג הראשונה, ובהמשך הושאל לנוטס קאונטי מהנשיונל ליג. בהמשך חזר לשחק עם סנדרלנד בפוטבול ליג הראשונה, ובתום עונת  העפיל עם המועדון לפוטבול ליג צ'מפיונשיפ. ב-31 ביולי 2022 ערך את הופעת הבכורה שלו בפוטבול ליג צ'מפיונשיפ, בתיקו 1-1 נגד קובנטרי סיטי במסגרת המחזור הראשון לעונת 2022/2023.

## קריירה בינלאומית
פטרסון הוא חלק מסגל נבחרת אנגליה עד גיל 21.

## קישורים חיצוניים

קטגוריה:כדורגלנים אנגלים
קטגוריה:שוערי כדורגל אנגלים
קטגוריה:כדורגלני סנדרלנד
קטגוריה:כדורגלני נוטס קאונטי
קטגוריה:אנגלים שנולדו ב-2000
סמי שמודיקס

**סמואל ג'וזף שמודיקס** (באנגלית: **Samuel Joseph Szmodics**; נולד ב-24 בספטמבר 1995 בקולצ'סטר שבאנגליה) הוא כדורגלן אנגלי-אירי המשחק בעמדת הקשר ההתקפי בקבוצת איפסוויץ' טאון מהפרמייר ליג.

## קריירת מועדונים
שמודיקס שיחק במחלקת הנוער של קולצ'סטר יונייטד. שיחק ב-142 משחקי כדורגל בליגה במדי הקבוצה הבוגרת של המועדון במסגרת הפוטבול ליג הראשונה והפוטבול ליג השנייה, בהן הבקיע 35 שערים. ב-30 באוקטובר 2015 הושאל למשך חודש לבריינטרי טאון מהנשיונל ליג, שם שיחק בשלושה משחקי ליגה והבקיע שני שערים.

ב-28 ביוני 2019 חתם שמודיקס על חוזה לשלוש שנים בבריסטול סיטי מהפוטבול ליג צ'מפיונשיפ. ב-13 באוגוסט שיחק את משחקו הראשון במועדון, בהפסד לקווינס פארק ריינג'רס במסגרת גביע הפוטבול ליג. ב-21 בספטמבר שיחק את משחקו הראשון בליגה, בתיקו 0-0 נגד סוונסי סיטי במסגרת המחזור השמיני לעונת 2019/2020. בסך הכל היו לו שלושה משחקי ליגה במדי המועדון.

ב-16 בינואר 2020 הושאל שמודיקס למשך חצי עונה לפיטרבורו יונייטד מהפוטבול ליג הראשונה. ב-8 בספטמבר חתם על חוזה קבוע לארבע שנים במועדון. הוא שיחק ב-89 משחקי ליגה במדי המועדון במסגרת הפוטבול ליג צ'מפיונשיפ והפוטבול ליג הראשונה, בהן הבקיע 25 שערים.

ב-1 באוגוסט 2022 חתם שמודיקס על חוזה לשלוש שנים בבלקברן רוברס מהפוטבול ליג צ'מפיונשיפ. ב-6 באוגוסט ערך את הופעת הבכורה שלו במועדון, בניצחון 3-0 על סוונסי סיטי במסגרת המחזור השני בליגה לעונת 2022/2023. במשחק זה הבקיע את שערו הראשון במועדון. בעונתו הראשונה במועדון ערך 34 הופעות ליגה, בהן הבקיע חמישה שערים. ב-13 באוגוסט 2024 כבש צמד בגביע נגד סטוקפורט בניצחון 1-6.

ב-16 באוגוסט 2024 חתם באיפסוויץ' טאון, יום לאחר מכן עלה להופעת בכורה בפרמייר ליג כשעלה כמחליף בהפסד נגד ליברפול, מחזור לאחר מכן כבש שער ראשון בפרמייר ליג בהפסד למנצ'סטר סיטי. ב-16 באוקטובר כבש בהפסד 4-3 לברנטפורד.

## נבחרת אירלנד
ב-23 במרץ 2024 שיחק את משחקו הראשון בנבחרת בתיקו 0-0 נגד נבחרת בלגיה.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלנים אירים
קטגוריה:קשרי כדורגל אירים
קטגוריה:כדורגלני קולצ'סטר יונייטד
קטגוריה:כדורגלני בריסטול סיטי
קטגוריה:כדורגלני פיטרבורו יונייטד
קטגוריה:כדורגלני בלקברן רוברס
קטגוריה:כדורגלני איפסוויץ' טאון
קטגוריה:כדורגלני נבחרת אירלנד
קטגוריה:אנגלים שנולדו ב-1995
קטגוריה:אירים שנולדו ב-1995
ג'ונתן רואו

**ג'ונתן דייוויד הנרי רואו** (באנגלית: **Jonathan David Henry Rowe**; נולד ב-30 באפריל 2003 באנגליה) הוא כדורגלן אנגלי המשחק בעמדת קשר הכנף בקבוצת בולוניה 1909.

## קריירת מועדונים
רואו גדל במחלקות הנוער של AFC ומבלי ונוריץ' סיטי. ב-28 בדצמבר 2021 ערך רואו את הופעת הבכורה שלו בקבוצה הבוגרת של המועדון, בהפסד 0–3 לקריסטל פאלאס במסגרת המחזור ה-20 בפרמייר ליג לעונת 2021/2022. הוא ערך 13 הופעות ליגה בעונה זו, בסיומה נשרה נוריץ' סיטי לפוטבול ליג צ'מפיונשיפ.

ב-23 באוגוסט 2024 הושאל רואו אל אולימפיק מארסיי מהליג 1. יומיים לאחר מכן ערך את הופעת הבכורה בתיקו 2-2 נגד סטאד ריימס. ב-22 בספטמבר כבש את שער הבכורה שלו במועדון בניצחון 3-2 נגד אולימפיק ליון. בסיום העונה נרכש על ידי המועדון. ב-19 באוגוסט 2025 הודיע נשיא מארסיי פבלו לונגוריה שרואו ואדריאן ראביו יועדמו למכירה לאחר קטטה אלימה שהתרחשה בחדר ההלבשה אחרי ההפסד 1:0 לסטאד רן במחזור הפתיחה של הליגה הצרפתית. ב-24 באוגוסט חתם רואו בבולוניה מהסרייה א'.

## קריירה בינלאומית
רואו הוא חלק מסגל נבחרת אנגליה עד גיל 21, וזכה איתה באליפות אירופה עד גיל 21.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני נוריץ' סיטי
קטגוריה:כדורגלני אולימפיק מרסיי
קטגוריה:כדורגלני בולוניה
קטגוריה:ספורטאים זרים בצרפת
קטגוריה:ספורטאים זרים באיטליה
קטגוריה:אנגלים ממוצא ג'מייקני
קטגוריה:אנגלים שנולדו ב-2003
פרס רובינליכט

**פרס רובינליכט** (בכתיב יידי: **רובינליכט־פּריז**) הוא פרס ליוצרים ולחוקרים ביידיש שנוסד ב-1977 ע"ש המשורר היידי לייב רובינליכט (1899, ורשה – 1985, תל אביב) ואשתו אנה.

## זוכי הפרס

## הערות שוליים

*
קטגוריה:יידיש
רובינליכט
קנקישי איווסווה

**קנקישי איווסווה** (באנגלית: **Kenkichi Iwasawa**; ביפנית: 岩澤 健吉; 11 בספטמבר 1917 – 26 באוקטובר 1998) היה פרופסור ומתמטיקאי יפני הידוע בשל תרומותיו הרבות לתחום המחקר תורת המספרים האלגברית.

## ביוגרפיה

קנקישי נולד ב־1917 בכפר קטן ליד העיר קיריו שביפן. את השכלתו היסודית השלים שם, אך בגיל תיכון עבר ללמוד בתיכון לבנים "מושאשי; 武蔵高等学校 中学校") בטוקיו. בין השנים 1937 ל-1940 השלים איווסווה את התואר הראשון שלו במתמטיקה באוניברסיטת טוקיו, ומיד לאחר השלמת התואר המשיך לתארים מתקדמים בתחום, עד אשר קיבל את התואר "דוקטור למדעים" במתמטיקה בשנת 1945. באותה שנה, חלה בדלקת קרום הראות ולא חזר לתפקידו עד אפריל 1947.

בין השנים 1949 עד 1955 כיהן כפרופסור באוניברסיטה ולימד סטודנטים לתואר ראשון את תורת המספרים. בשנת 1950 הייתה פריצת הדרך המשמעותית הראשונה של איווסווה, בה הוזמן להרצות בכנס בקמבריידג', מסצ'וסטס שבארצות הברית על חקר פונקציות זטא של דדקינד באמצעות תכונות של אדלים. בין 1952 ל-1967 בילה כחוקר במכון הטכנולוגי של מסצ'סטס, ומשנת 1967 עד פרישתו בשנת 1986 שימש כפרופסור באוניברסיטת פרינסטון.

## קישורים חיצוניים

קטגוריה:מתמטיקאים יפנים
קטגוריה:בוגרי אוניברסיטת טוקיו
קטגוריה:סגל אוניברסיטת פרינסטון
HawkEye 360

**HawkEye 360** - חברה שמספקת מידע על בסיס ניתוח נתונים שמתקבלים מלוויינים בבעלותה. החברה נוסדה בשנת 2015 בווירג'יניה. מאז יסודה היא שיגרה מספר מערכות לוויינים.

## היסטוריה
החברה הוקמה בשנת 2015 במטרה לספק מידע ללקוחות תוך שימוש בשיטות מודיעין אותות. היא קיבלה מימון ראשוני ובשנת 2016 החלה בתכנון מערכת לוויינים ראשונה. צוות החברה כולל יוצאי הסוכנות הלאומית למודיעין חזותי וגאוגרפי, חיל האוויר של ארצות הברית וגופי ביון נוספים.

בדצמבר 2018 שוגרה מערכת לוויינים ראשונה. באפריל 2019 שוחרר מוצר ראשון של החברה שמאפשר לזהות ולמקם אותות רדיו. באוקטובר 2019 שוחררה גרסה מתקדמת של המוצר.

בדצמבר 2019 משרד הסיור הלאומי חתם על חוזה עם החברה. בהמשך של אותה שנה החברה קיבלה מרשות התקשורת הפדרלית אישור עקרוני לשיגור עד 80 לוויינים 

טכנולוגיית החברה מבוססת על מערכת של לשלישית לוויינים שמסוגלים לזהות מיקום שידור ובהמשך לנתח אותו. הדבר מאפשר בין היתר לגלות מיקום מדויק של אוניות גם כאשר מערכת זיהוי אוטומטי לא מופעלת. כמו כן הדבר משפר יכולת צוותי הצלה למצוא את הניצולים ונהדרים.

## תיאור לוויינים
לווייני החברה מתוכננים על ידי עובדי החברה. זה לוויינים במשקל של כ-30 ק,ג המתוכננים לפעילות במשך 3 שנים. הם מצוידים במדחף לשמירה על נתוני מסלול היחסי בין 3 לווייני של המערכת.

## רשימת שיגורים

## קישורים חיצוניים

* רשימת שיגורים
* מידע על הטכנולוגיה

## הערות שוליים

קטגוריה:חברות אמריקאיות
יוסף פון זוננפלס

**יוסף פון זוננפלס** (בגרמנית: **Joseph Freiherr von Sonnenfels**, 1732–25 באפריל 1817) היה משפטן וסופר אוסטרי וגרמני, יהודי מומר. ממנהיגי תנועת האילומינטי באוסטריה, וחבר קרוב של מוצרט.

## קורות חיים
נולד בניקלשבורג שבמוראביה בשנת 1732. הוא היה בנו של פרלין ליפמן (1705–1768), ונכדו של הרב יחיאל מיכל חסיד רבה של ברלין ורבה הראשי של מרקיזות ברנדנבורג. ליפמן ושלושת ילדיו, וללא אשתו, המירו את דתם לנצרות קתולית בין השנים 1735–1741. עם התנצרותו אימץ האב את השם אלויס וינר, ולאחר שקיבל תואר אצולה נקרא אלויס פון זוננפלס. יוסף, שהוטבל בילדותו המוקדמת, קיבל את השכלתו היסודית בגימנסיה של עיר הולדתו ניקלשבורג, ולאחר מכן למד פילוסופיה באוניברסיטת וינה. ב-1749 הצטרף לחיל הרגלים האוסטרו-הונגרי והתקדם לדרגת רב-טוראי. עם שחרורו מהצבא בשנת 1754, החל בלימודי משפטים באוניברסיטת וינה. מ-1761 עד 1763 כיהן כמזכיר משמר הקיסר האוסטרי. ב-1763 מונה לפרופסור למדע המדינה באוניברסיטת וינה, ושימש גם כרקטור באוניברסיטה. בשנת 1779, הוא קיבל את התואר "Wirklicher Hofrath", וב-1810 נבחר לנשיא האקדמיה לאמנויות יפות בווינה, תפקיד שבו כיהן עד מותו.

מ-1765 עד 1767 ומ-1769 עד 1775 היה זוננפלס עורך כתב העת "Der Mann ohne Vorurtheil", שבו הגן על הנטיות הליברליות בספרות. ב-1776 פרסם חיבור שקרא לביטול עונשי גוף ועינויים באוסטריה. בשנת 1817 נבחר זוננפלס לחבר החברה הפילוסופית האמריקאית בפילדלפיה.

פון זוננפלס היה ידידו של משה מנדלסון והיה עמו בקשר מכתבים.

## קישורים חיצוניים

* 
* 
* יוסף פון זוננפלס באתר אנו – מוזיאון העם היהודי
* 

## הערות שוליים

קטגוריה:יהודים מומרים אוסטרים
קטגוריה:חברי האילומינטי
קטגוריה:משפטנים יהודים אוסטרים
קטגוריה:סופרים יהודים אוסטרים
קטגוריה:ילידי 1732
קטגוריה:נפטרים ב-1817
קטגוריה:אצולה יהודית אוסטרית
קטגוריה:בוגרי אוניברסיטת וינה
הלמוט בקר

**הלמוט בקר** (בגרמנית: **Hellmuth Becker**, 12 באוגוסט 1902- 28 בפברואר 1953), היה פושע מלחמה, קצין בכיר בוואפן אס אס בדרגת בריגדפיהרר אשר פיקד בין היתר על דיוויזיית האס אס ה-3. נידון למוות והוצא להורג בברית המועצות.

## ביוגרפיה
### קריירה מוקדמת
המלוט בקר נולד בעיירה אלטרופפין בפרובינציית ברנדנבורג, שהשתייכה לאימפריה הגרמנית. בשנת 1920 התגייס לרייכסווהר. שירת במשך 12 שנים והשתחרר בדרגת שטאבס-פלדוובל (מקבילה לרס"ר בצה"ל). בפברואר 1933 התגייס לאס אס והצטרף למפלגה הנאצית. הוא הוצב לשרת ביחידת אס.אס. בעיר גרייפסוואלד, שם שירת ביחד עם הרמן פרייס ווילהלם ביטריך. ביולי 1934 הועלה לדרגת אונטר-שטורמפיהרר – דרגת קצונה הזוטרה ביותר באס.אס. בשנת 1935 הוצב כמפקד פלוגה ביחידת אס.אס. במחנה הריכוז דכאו (עם הזמן תהפוך היחידה לדיוויזיית האס אס ה-3 "טוטנקופף"). בשנת 1938 כמפקד גדוד השתתף בסיפוח אוסטריה ובפלישה לחבל הסודטים.

### מלחמת העולם השנייה
במהלך המערכה בפולין פיקד בקר על גדוד אס.אס. שפעל בעורפה של הארמייה העשירית. באוקטובר 1939 הוקמה דיוויזיית האס אס ה-3 "טוטנקופף". בקר התמנה למפקד גדוד ברגימנט רגלים ה-1 של הדיוויזיה. השתתף במערכה על צרפת. על חלקו במערכה עוטר בשתי הדרגות של צלב הברזל.

בשלבים ראשונים של מבצע ברברוסה פיקד בקר על גדוד הסיור של הדיוויזיה. באוקטובר של אותה שנה מונה למפקד הרגימנט ה-3 של הדיוויזיה. במהלך הקרבות על כיס דמיאנסק על בסיס הרגימנט שלו ויחידות נוספות הקים "כוח בקר" – יחידה שהגנה על הפרוזדור הצר שחיבר בין הכוחות המכותרים לכוח הגרמני העיקרי מחוץ לכיתור. על חלקו בקרבות אלו קיבל את עיטור הצלב הגרמני בזהב. הועלה לדרגת שטנדרטנפיהרר ומונה למפקד הרגימנט ה-6 הממונע של הדיוויזיה. השתתף בקרב חרקוב השלישי ובקרב קורסק. בספטמבר 1943 עוטר בצלב האבירים של צלב הברזל. באוקטובר 1943 נשלח לאיטליה, שם השתתף בהקמת דיוויזיית הפאנצרגרנדיר אס אס ה-16.

ב-13 ביולי 1944 מונה בקר למפקד דיוויזיית האס אס ה-3, ופיקד עליה עד סוף המלחמה. באוקטובר 1944 הועלה לדרגת בריגדפיהרר. בקר קיבל על פעולותיו תוספת עלי אלון לעיטור צלב האבירים של צלב הברזל. יחד עם הדיוויזיה השתתף בקרבות הבלימה בפולין, בקרב אגם בלטון ובקרבות באוסטריה. לאחר כיבוש וינה על ידי הצבא האדום נסוג עם שרידי הדיוויזיה לאוסטריה תחתית. במאי 1945 נכנע לכוחות צבא ארצות הברית. ביום הכניעה היו בשורות הדיוויזיה קצת פחות מ־1,000 חיילים ורק שני טנקים שמישים.

### אחרי מלחמת העולם השנייה
בקר נמסר על ידי האמריקאים לברית המועצות. הוא הוחזק בכלא צבאי בעיר פולטבה. בנובמבר 1947, ביחד עם קצינים נוספים של דיוויזיית אס.אס. השלישית נשפט על פשעי מלחמה שביצעו חייליו בשטח ברית המועצות. נמצא אשם ונידון ל־25 שנות מאסר. את עונשו ריצה במחנה עבודה במחוז סברדלובסק. במהלך המאסר ניסה מספר פעמים לארגן שביתות אסירים. לאחר אחד הניסיונות נשפט על ידי בית הדין הצבאי ונמצא אשם בניסיון המרדה. ב-9 בספטמבר 1952 נידון לעונש מוות. גזר הדין בוצע ב־28 בפברואר 1953.

## קישורים חיצוניים

* ביוגרפיה של הלמוט בקר

קטגוריה:גנרלים באס אס
קטגוריה:חיילי הרייכסווהר
קטגוריה:מעוטרי צלב הברזל
קטגוריה:אנשי צבא גרמנים בקרב קורסק
קטגוריה:מעוטרי צלב האבירים עם עלי אלון וחרבות
קטגוריה:מעוטרי הצלב הגרמני בזהב
קטגוריה:גרמנים שנשבו במלחמת העולם השנייה
קטגוריה:פושעי מלחמה נאצים שהוצאו להורג
קטגוריה:אישים שהוצאו להורג ברוסיה וברית המועצות
קטגוריה:אנשי ואפן אס אס
קטגוריה:גרמנים שנולדו ב-1902
קטגוריה:גרמנים שנפטרו ב-1953
קבוצת דובים

**קבוצת דובים** הוא פסל ברונזה מאת פול מנשיפ (Paul Manship). הפסל מתאר קבוצה של שלושה דובים מוצבים על בסיס מעוגל דמוי סלעים.
## היצירה
גובה של הפסל הוא 88 אינץ' (2.24 מטרים), מידות הבסיס הם 72 אינץ' על 56 אינץ' (1.83 מטר על 1.42 מטר). משקלו של הפסל 1,500 פאונד (680.4 ק"ג).

כמו רבים מפסלי החיות של פול מנשיפ, הפסל בעל בצורה מופשטת, עם מספיק פרטים כדי ללכוד את אופי הייחודי של שלושת הדובים. סגנונו של הפסל התפתח ממחקריו שעשה פול מנשיפ על אמנות של יוון הקדם-קלאסית, אירופה של ימי הביניים ומזרח אסיה.

פסל נוצק בשנת 1933 ונמצא באוסף של מוזיאון המטרופוליטן לאמנות.

בנוסף, בשנת 1933, פול מנשיפ עיצב שלושה דובים כדמויות בודדות, בגרסה קטנה, עבור שער הזיכרון של פול ג'יי רייני בגן החיות ברונקס. בשנת 1939, הוא שינה את מיקום הדמויות כך שיפנו קדימה - הדוב היושב משמאל, הדוב העומד במרכז והדוב ההולך מימין.

בשנת 1960, נוצק העתק השני של הפסל ועמד כמשלושים שנה בשטח ביתו של פול מנשיפ ליד גלוסטר, מסצ'וסטס.

ב-11 באוקטובר 1990 הפסל הועבר ועוצב בגן שעשועים על שם פט הופמן פרידמן, בסנטרל פארק, בפינת השדרה החמישית ורחוב 79. הפסל הוא תרומה של סמואל נ. פרידמן לזכר אשתו, פט.

הגרסה הקטנה יותר של היצירה מוצגת משנת 1952 באחד החלקים של שערי אוסבורן של כנסיית וויליאם שבסנטרל פארק.

העתק הנוסף של היצירה מוצג משנת 2008 בגני קומפטון, בבנטונוויל, ארקנסו.

כמו כן, ב-2001 הוצב העתק של הפסל בגן החיות התנ"כי בירושלים כתרומה של סמואל נ. פרידמן.

## גלריה

קובץ:Bears Paul Manship Jerusalem Biblical Zoo.jpg|פסל קבוצת דובים בגן החיות התנ"כי בירושלים
קובץ:Rainey Memorial Gate Bears (4372261964).jpg|שלושה דובים כדמויות בודדות, בגרסה קטנה, על שער הזיכרון של פול ג'יי רייני בגן החיות ברונקס


## קישורים חיצוניים

## הערות שוליים

קטגוריה:סנטרל פארק
קטגוריה:מנהטן: פסלים
קטגוריה:גן החיות התנ"כי
סמאז'ני סיר

**סמאז'ני סיר** כלומר **גבינה מטוגנת** (בצ'כית: **Smažený sýr**; או בסלובקית: **Vyprážaný syr** שניהם משמעותם "גבינה מטוגנת") הוא מאכל המבוסס על גבינה צ'כית וסלובקית.

## מאפיינים
הגבינה המטוגנת נצרכת באופן נרחב בשתי מדינות צ'כוסלובקיה לשעבר. זהו מאכל רחוב נפוץ בשתי המדינות והוא פופולרי בקרב תלמידים בתור מצרך זול בקנטינות של בתי הספר.
[ממוזער| גבינת [גרוייר/שווייצרית מטוגנת, מוגשת עם רוטב טרטר וסלט בצד]]
פרוסת הגבינה בערך 1.5 ס"מ עובי מצופה תחילה עם קמח, ביצה ופירורי לחם ולאחר מכן מטוגנת במחבת או בסיר טיגון עמוק. היא מוגשת בדרך כלל עם רוטב טרטר או מיונז, ולעיתים קרובות מוגשת בליווי לחם ותפוחי אדמה (טוגנים או תפוחי אדמה מבושלים).

## סוגים
הגבינה הנפוצה ביותר למטרה זו היא אדם. ניתן להשתמש גם בגאודה ובאמנטל (במיוחד במסעדות הטובות יותר). כאשר משתמשים בגבינת הרמלין (Hermelín - השם שאול בצ'כית עבור הרמין קרוב משפחה של סמור קטן שפרוותו הופכת לבנה בחורף, הגבינה היא חיקוי צ'כי של הקממבר), גבינת ניבה או אולומואוצקי טברוז'ק, המנה כבר לא נקראת **סמאז'ני סיר** בשימוש בגבינות אלה, אלא Smažený Hermelín / Smažená Niva / Smažené Tvarůžky.

המאכל דומה לקארוצה האיטלקי ממוצרלה. ניתן להכין את המנה גם עם פרוסה דקה של שינקן המוחדרת בין שתי פרוסות גבינה; בחנויות המזון המהיר הצ'כיות, המנה מוגשת לרוב בצורה של כריך, שדומה מעט ללחמניית המבורגר.

## לקריאה נוספת
* גבינה מטוגנת
* רשימה של מאכלי רחוב
## קישורים חיצוניים

## הערות שוליים

קטגוריה:אוכל רחוב
קטגוריה:טיגון עמוק
קטגוריה:המטבח הצ'כי
קטגוריה:מאכלי גבינה
קטגוריה:סלובקיה
מצוינות תפעולית

**מצוינות תפעולית** היא תפיסה ניהולית, המאמצת עקרונות וכלים מסוימים ליצירת תרבות של מצוינות בתוך ארגון. מצוינות תפעולית פירושה שכל עובד יכול לראות, לספק ולשפר את זרימת הערך ללקוח.

גישה זו משתמשת בכלים של מתודולוגיות שיפור מתמיד קודמות, כגון חשיבה רזה, שש סיגמא, OKAPI וניהול מדעי.

מושג המצוינות התפעולית הוצג לראשונה בתחילת שנות ה-70 על ידי ד"ר ג'וזף מ. ג'וראן תוך שהוא מלמד מנהיגים עסקיים יפנים כיצד לשפר את האיכות. המושג התגבש בארצות הברית בשנות ה-80, בתגובה ל"משבר" בקרב חברות גדולות שנתח השוק שלהן הלך והצטמצם עקב סחורות איכותיות שיובאו מיפן.

## מרכיבי מפתח
ישנם חמישה מרכיבי מפתח בסיסיים למצוינות תפעולית, המומחשים במודל של Juran, המובילים לתוצאות עסקיות טובות יותר ולמצוינות תרבותית.

המרכיב הראשון, מערכת ניהול משולבת (Integrated Management System - IMS), מורכב ממסגרת של תהליכים ותקנים המגדירים לאן הארגון הולך, מזהים את הסיכונים להגיע לשם, מפחיתים אותם, מנהלים שינויים ומשפרים כל הזמן. מערכת ניהול משולבת אחת, שמפחיתה חפיפה, יתירות וקונפליקטים. המאמצים הראשונים של נוהג זה היו חברות כמו Exxon ו-Chevron המשתמשות ב־Operations Integrity Management System (OIMS) ו־Operations Excellence Management Systems (OEMS), בהתאמה.

המרכיב השני, תרבות של משמעת מבצעית, מתואר בדרך כלל כעשיית הדבר הנכון, בדרך הנכונה, בכל פעם. תרבות זו בנויה על חמישה עקרונות מנחים שפותחו על ידי הצי הגרעיני של ארצות הברית, "ארגון מהימנות גבוהה" . העקרונות הללו הם יושרה, גישה שואלת, רמת ידע, גיבוי הצוות ורשמיות. ערכים אלו משמשים לזיהוי ההתנהגויות הצפויות מכל עובד ועובד וכיצד הם תומכים במשימה ובתוצאות של הארגון.

## דגם Juran
עקרונות מרכיבי הליבה של המודל של Juran למצוינות תפעולית הם כדלקמן:
# תפוס את העקרונות המנחים של ג'וראן שמניחים את הבסיס למצוינות.
# העבר את התרבות העסקית שלך מחשיבה על איכות כתכונת מוצר (איכות קטנה) לאיכות כחוויית לקוח נהדרת (איכות גדולה).
# הבן מתי וכיצד לערב מנהיגות ואת כוח העבודה כדי להניע ביצועים.
# בנה תשתית-שינויים אפקטיבית ויעילה, תוך שימוש בכלים ובשיטות המתאימים.
# הנע תהליכים עסקיים באפקטיביות ובזריזות.

## הדגם של שינגו
מכון שינגו, ארגון המעניק את פרס שינגו, זיהה עשרה "עקרונות מנחים במודל השינגו, כבסיס לבניית תרבות בת קיימא של מצוינות ארגונית:

# כבד כל אדם
# הנהג בענווה
# חפש שלמות
# הבטח איכות במקור
# הזרם ומשוך ערך
# אמץ חשיבה מדעית
# התמקד בתהליך
# חשוב מערכתית
# צור קביעות של המטרה
# צור ערך עבור הלקוח

## מתודולוגיית ביצוע ללא רבב (FLEX).
מתודולוגיית FLEX, הידועה גם בשם PBED (Plan-Brief-Execute-Debrief), היא IMS איטרטיבי, שפותח במקור על ידי טייסי קרב.

המתודולוגיה הותאמה לפרקטיקה העסקית בשנת 1998, והיא חולקת כמה אלמנטים עם פיתוח תוכנה זריז. המתודולוגיה שמה דגש על התאמת אסטרטגיות המבוססות על השפעות מהעולם האמיתי, בעיקר באמצעות תהליך המכונה תחקיר, שהוא מרכזי בגישתה. התחקיר בהקשר זה מקדם תרבות 'חסרת שם וחסרת דרגות', תוך התמקדות בהערכה אובייקטיבית ופיתוח פתרונות ללא קשר למיקומו בארגון.

המתודולוגיה מורכבת מארבעה שלבים עיקריים:
* תכנון: פיתוח אסטרטגיה ויעדי הצוות.
* תדרוך: העברת התוכנית לצוות הביצוע.
* ביצוע: יישום התוכנית תוך התמקדות ביעדים.
* תחקיר: השוואת תוצאות הביצוע לתוכנית, ביצוע ניתוח והתאמת יעדים.

## ראו גם
* ייצור רזה
* שש סיגמא

## קישורים חיצוניים
* ליאור קדוש, 5 עקרונות המפתח למצוינות תפעולית, באתר אתרוג
*

## הערות שוליים

קטגוריה:ניהול
קטגוריה:דפים עם תרגומים שלא נסקרו
ארל (תואר אצולה)

**ארל** (באנגלית: **Earl**) היא תואר אצולה בבריטניה. מקור התואר הוא במילה האנגלית הישנה , "אדם ממוצא אצילי או אציל בדרגתו". המילה קשורה לצורה הנורדית העתיקה *jarl*, ומשמעותה "ראש שבט", במיוחד כזה שנקבע לשלוט בטריטוריה במקום מלך. לאחר הכיבוש הנורמני של אנגליה, הפך התואר "ארל" למקבילה של הרוזן. באנגליה המוקדמת משמעותו הייתה דומה יותר לדוכס. בסקוטלנד הוטמע המושג "מורמר", mormaer). שמות חלופיים לדרגה המקבילה ל"ארל" או ל"רוזן" במבנה האצולה משמשים במדינות אחרות, כמו הקזוקו (伯爵) בתקופת הקיסרות היפנית שלאחר הרסטורציה של מייג'י.

בבריטניה המודרנית, ארל הוא תואר אצולה (peerage) המדורג מתחת למרקיז ומעל לוויקונט. צורה נשית של *ארל* לא התפתחה; במקום זאת, משתמשים *ב-countess*.

בעידן המודרני, תוארי ארל נוצרו בדרך כלל רק עבור בני משפחת המלוכה הבריטית. תואר הארל הלא-מלכותי האחרון, הארל מסטוקטון, נוצר ב-1984 עבור הרולד מקמילן, ראש הממשלה מ-1957 עד 1963.

## ראו גם
* תה ארל גריי
* רוזן גריי

## קישורים חיצוניים

## הערות שוליים

קטגוריה:רוזנויות
הבחירות הפרלמנטריות בפקיסטן (2024)

ב־8 בפברואר 2024 נערכו הבחירות ל, הבית התחתון של הפרלמנט הפקיסטני. שתי המפלגות הגדולות הן הליגה המוסלמית הפקיסטנית (N) בראשות נוואז שריף ומפלגת העם הפקיסטנית של . מפלגת  של ראש הממשלה המודח עימראן ח'אן נשלל מעמדה כמפלגה ומועמדיה מתמודדים כעצמאיים.

בבחירות הקודמות, שנערכו ביולי 2018, ניצחה מפלגת פקיסטן טהרק-א-אנסאף, ומנהיגה עימראן ח'אן מונה לראש ממשלת פקיסטן.

ב־8 במרץ 2022 הודיעו מפלגות האופוזיציה על כוונתן לקיים הצבעת אי-אמון בח'אן, שאיבד את הרוב בפרלמנט הפקיסטני. ב־3 באפריל פיזר נשיא פקיסטן עאריף עלוי את הפרלמנט, בעקבות הצעתו של ח'אן, וסגן יושב ראש הפרלמנט ביטל את הצבעת האי־אמון. בעקבות כך היו צפויות להיערך בחירות בתוך שלושה חודשים מעת פיזור האספה. בית המשפט העליון של פקיסטן קבע כי דחיית ההצעה נעשתה שלא כדין, וב־10 באפריל הודח 2022 עימראן ח'אן מראשות ממשלת פקיסטן בהצבעת אי אמון בפרלמנט הפקיסטני. זאת לאחר שבעלי בריתו ומפלגה מרכזית שהייתה שותפה בקואליציה שלו נטשו אותו. שהבז שריף הושבע לראש הממשלה במקומו, אך מפלגתו של ח'אן החרימה את ישיבות הפרלמנט הפקיסטני וחבריה התפטרו במחאה.

ב־10 באוגוסט 2023 פוזרה האספה הלאומית של פקיסטן על ידי נשיא פקיסטן עאריף עלוי, ובהתאם הבחירות היו אמורות להיערך עד ל־8 בנובמבר 2023 לכל המאוחר. עם זאת ועדת הבחירות של פקיסטן הודיעה כי לא תוכל לקיים בחירות עד פברואר 2024 עקב מפקד האוכלוסין שתוצאותיו נקבעו ב־5 באוגוסט 2023 ודרשו את קביעתם מחדש של מחוזות הבחירה. בתקופה שעד הבחירות שימש אנואר אל-חאק כאכר כממלא מקום ראש הממשלה.

במרץ 2024 האספה הלאומית של פקיסטן בחרה בשהבז שריף לראש ממשלת פקיסטן בראשות ממשלת קואליציה.

## הערות שוליים

קטגוריה:פקיסטן: פוליטיקה
קטגוריה:בחירות 2024
קטגוריה:2024 באסיה
שירות הצוללות של הצי המלכותי

**שירות הצוללות של הצי המלכותי** (באנגלית: **Royal Navy Submarine Service**) הוא אחת מחמש הזרועות הלוחמים של הצי המלכותי.

השירות אמון על כלל הצוללות של הצי המלכותי, אלו מתחלקים לצוללות תקיפה גרעיניות (SNN) המיועדים ללוחמה כנגד כלי שיט וצוללת טילים בליסטיים (SSBN) המשמשים ככוח ההרתעה הגרעינית של הממלכה המאוחדת. מפקדת השירות שוכנת בבסיס הצי המלכותי קלייד בסקוטלנד ומפקדה הוא קומודור פול דאן.

## היסטוריה
[280px|ממוזער|צה"מ סופרב (S109) לחופי [גיברלטר, 1993.]]
[280px|ממוזער|צה"מ אסטיוט (S119) מגיעה ל[בסיס הצי המלכותי קלייד, 2012]]
שירות הצוללות הוקם בשנת 1901 עם קליטת הצוללות הראשונות, הולנד 1, בצי המלכותי. ערב מלחמת העולם הראשונה גדל השירות לכדי 60 צוללות ו-1,418 משרתים, במהלכה חמישה מבין 14 צלבי הוויקטוריה שניתנו למשרתי הצי המלכותי הוענקו בשירות הצוללות. בתחילת מלחמת העולם השנייה השירות כלל 60 צוללות ועוד תשעה היו בבנייה, לאורך המלחמה הוכנסו לשירות 178 צוללות נוספות סך הכל, כאשר בתקופה זו אבדו 76 צוללות, רובם בלחימה בחזית הים התיכון.

לאחר המלחמה שירות הצוללות וכן מספר כלי השיט בו צומצם משמעותית, אך עם התגברות המתיחות של המלחמה הקרה וכניסתן לשירות של הצוללות הגריעניות הראשונות בראשית שנות ה-60 הבטיחו את חשיבותו של שירות הצוללות הן ככוח הרתעה בליסטי והן ככוח לחימה ימי. ב-1968 הצוללות הבליסטיות מסדרת רזולושן הוכנסו לשירות כשהן חמושות בטילים בליסטים גרעיניים מסוג פולאריס והפכו למרכיב חשוב בכוח ההרתעה הגרעיני של בריטניה במלחמה הקרה, בהמשך עם הוצאתן משירות של מפציצי ה-V בתחילת שנות ה-80, הן הפכו לכוח ההרתעה היחיד.

בסוף המלחמה הקרה, בשנת 1989, כלל השירות 30 צוללות שהתחלקו לארבעה אסקדרונים; הראשון, השני והשלישי (צוללות צי) והעשירי (צוללות בליסטיות). בתקופה זו השירות פעל משלושה בסיסי הצי המלכותי ובפיקודו עמד אדמירל משנה פרנק גרנייר. במהלך מלחמת קוסובו, צוללות הצי שיגרו טילי שיוט BGM-109 טומהוק לעבר מטרות, כך הפכה צה"מ ספלנדיד (S106) ב-1999 לצוללת הראשונה לשגר את הטיל תוך לחימה. בתחילת המאה ה-21 צוללות מסדרת טרפלגר סייעו למהלך הפלישה במלחמת אפגניסטן (2001) ומלחמת עיראק (2003) על ידי שיגור טילי טומהוק, כך גם במהלך התק
[ממוזער|[ראש ממשלת הממלכה המאוחדת|ראש הממשלה קיר סטארמר על סיפון צה"מ ואנגארד, מרץ 2025]]
יפה הצבאית הבין-לאומית בלוב (2011).

הצוללות הגרעיניות (צוללות בלסטיות) של השירות כיום הן הצוללות מסדרת ואנגארד שהוכנסו לשירות במהלך שנות ה-90, אלו עתידות להיות מוחלפות בצוללות מסדרת דרדנוט שמתוכננות להיכנס לשירות במהלך שנות ה-30. לצידן, צוללות התקיפה (צוללות צי) כוללות את הצוללות מסדרת אסטיוט שעדיין נמצאות בשלבי קליטה והחלפה של סדרת טרפלגר הוותיקה. פרויקט ההחלפה של סדרת אסטיות מתוכנן להיות שיתוף פעולה בין בריטניה, אוסטרליה וארצות הברית, כחלק מברית ההגנה AUKUS, כאשר הסדרה החדשה מתוכננת להיכנס לשירות בשירות הצוללות לקראת סוף שנות ה-30.

## צי הצוללות

## ראו גם
* צי פני הים של הצי המלכותי
* זרוע האוויר של הצי המלכותי
* חיל הנחתים המלכותי
* שייטת הצוללות - היחידה המקבילה בצה"ל

## קישורים חיצוניים
* עמוד צי פני הים באתר הצי המלכותי הרשמי.

## הערות שוליים

*
קטגוריה:הצי המלכותי הבריטי
עונת 2011/2012 בליג 1

**עונת 2011/2012 בליג 1** (בצרפתית: **Ligue 1**, או בשמה המלא: **Championnat de France de football**) הייתה העונה ה-74 של התחרות המאורגנת על ידי ההתאחדות הצרפתית לכדורגל (**Ligue de Football Professionnel**, ובקיצור: **LFP).** העונה החלה ב-6 באוגוסט 2011 והסתיימה ב־20 במאי 2012.

מונפלייה זכתה באליפות בפעם הראשונה בתולדות המועדון.

בסיום העונה ירדו לליג 2 הקבוצות קן, דיז'ון ואוסר ובמקומן עלו מהליג 2 הקבוצות בסטיה, ריימס וטרואה.

שחקנה הצרפתי של מונפלייה אוליבייה ז'ירו ושחקנה הברזילאי של פריז סן ז'רמן ננה זכו בתואר מלך השערים עם 21 כיבושים כל אחד.

בסיום העונה יחד עם האלופה מונפלייה, העפילה גם סגינתה פריז סן ז'רמן לשלב הבתים של ליגת האלופות של אופ"א בעוד ליל שסיימה במקום השלישי העפילה לשלב המוקדמות השלישי בליגת האלופות.

בגביע הצרפתי זכתה ליון ועל כן היא העפילה לשלב הבתים בליגה האירופית.

לשלב הפלייאוף של הליגה האירופית העפילה בורדו שסיימה במקום החמישי. ואילו מרסיי שזכתה בגביע הליגה העפילה לשלב המוקדמות השלישי בליגה האירופית.

## קבוצות
בליגה השתתפו 20 קבוצות. התחרות התקיימה בשיטת ליגה עם משחקי בית וחוץ. עבור ניצחון הוענקו שלוש נקודות, ועבור תוצאת תיקו הוענקה נקודה אחת.

הקבוצות אוויאן, אז'אקסיו ודיז'ון הן הקבוצות שעלו מהליג 2 הליגה הצרפתית השנייה בכדורגל, כשהחליפו את הקבוצות מונקו, לאנס וארל-אביניון שירדו לליגת המשנה בסיום עונת 2010/2011.

## טבלת הליגה

## סטטיסטיקות
### מלכי השערים

### מלכי הבישולים

## קישורים חיצוניים

*  

## הערות שוליים

קטגוריה:עונות בליג 1
קטגוריה:תחרויות כדורגל ב-2012
קטגוריה:תחרויות כדורגל ב-2011
קטגוריה:2012 בצרפת
קטגוריה:2011 בצרפת
חשיבה המצאתית (משחק מחשב)

**חשיבה המצאתית** המוכר גם בשם **חשיבה המצאתית לכל המשפחה** הוא משחק מחשב מסוג פאזל ולומדה שפותח על ידי חברת קומפדיה בשנת 1999 בהתאם לשיטת חשיבה המצאתית.

## משחקיות
המשחק המקורי מגיע כערכה מלאה המכילה ספר המסביר את עקרונות השיטה, ובהוצאות מאוחרות יותר הכיל דיסק הכולל רק קורס דיגיטלי. במשחק ישנו מדען חביב דמוי איינשטיין, המלמד את עקרונות השיטה וכן מציג את החידות והאתגרים שמוצבים בפנינו, במשחק לומדים על 4 עקרונות של השיטה: תכסיס ההיפוך, תכסיס ההכפלה, שיטת האיחוד ושיטת החלוקה. מיישמים אותם על 12 חידות שונות שכל אחת דורשת כיוון מחשבה שונה ומקורי על מנת להגיע לפתרון. לכל חידה יש פתרון אחד בלבד, ולכן כאשר מציעים פתרון שאיננו נכון, המשחק ינסה ליישמו, אך המדען יסביר מדוע נכשלנו, וייתן לשחקן לנסות שוב, לאחר מספר כישלונות או חוסר בפעולה על המסך, המשחק יציע רמז אחד, ולאחריו רמז נוסף. בין החידות אין קשר עלילתי, ולכן אין במשחק עלילה.

### חשיבה המצאתית למתקדמים
זוהי ערכה מורחבת שנמכרה יחד עם הגרסה הראשונה, והוא כלל הרחבה על עקרונות נוספים בשיטת חשיבה המצאתית והוא כיוון לקהל יעד שאוהב להעמיק מחשבה, גרסה זו של המשחק לא שווקה שוב לאחר המהדורה הראשונה.

## ביקורת
בביקורת למשחק במגזין **קליק** ניתן למשחק ציון של **4/5,** הביקורת מציינת לשבח את הקורס והפירוט הרב, ומנגד מחסור בתרגילים. בשונה מרוב משחקי קומפדיה שפנו בעיקר לקהל יעד של ילדים ומתבגרים, על פי הביקורת: "המשחק פונה דווקא למנהלים, סטודנטים, ואנשים שאוהבים להפעיל את הראש". על פי המצוין באריזה המשחק מיועד לכל שכבות הגיל החל מגיל 9.

## הערות שוליים

קטגוריה:משחקי הרפתקה ממוחשבים
קטגוריה:משחקי וידאו שפותחו בישראל
קטגוריה:משחקי וידאו בעברית
קטגוריה:משחקי וידאו משנת 1999
קטגוריה:קומפדיה
אקי ודג מומלח

**אקי ודג מומלח** הוא המאכל הלאומי של ג'מייקה שמוכן עם אקי ודג בקלה מומלח.

## רקע
פרי האקי (Blighia sapida) הוא הפרי הלאומי של ג'מייקה. הוא הובא לאיים הקריביים מגאנה לפני 1725 מכיוון ש"אקי" הוא שם אחר לעם דובר שפת האקאן, האקיאם. שמו המדעי של הפרי מכבד את קפטן ויליאם בליי שלקח אותו מג'מייקה לגנים הבוטניים המלכותיים גני קיו, אנגליה בשנת 1793 והציג אותו למדע. מכיוון שחלקים מהפרי רעילים, כמו קליפת הזרעים לפני פתיחת הקליפה בשלב ההבשלה, קיימות הגבלות משלוח בעת יבוא למדינות כמו ארצות הברית. דג הבקלה המומלח, לעומת זאת, הוצג בג'מייקה להאכלת העבדים המשועבדים כמקור חלבון עמיד וזול. במערב אפריקה, אקי משמש בעיקר כתרופה או מרכיב לסבון ואינו נצרך כמזון.

## הכנה
כדי להכין את המנה, דג הבקלה המומלח מוקפץ עם אקי מבושל, בצל, פלפלי מצנפת סקוטית, עגבניות, ולאחר מכן מתובל בתבלינים כמו פלפל שחור ופפריקה. ניתן לקשט אותו בבייקון ועגבניות והוא מוגש בדרך כלל כארוחת בוקר לצד פרי עץ הלחם, לחם מבצק קשה, כיסונים או בננות ירוקות מבושלות.

אקי ודג מומלח ניתן לאכול גם עם אורז ואפונה או עם אורז לבן רגיל. כאשר משולבים תבלינים (בצל, אסקליון, טימין, שום) ודג מומלח עם אורז רגיל, המנה נקראת לעיתים קרובות "אורז מתובל", שיכולה להיות ארוחה בסיר אחד כולל האקי.

## בתרבות נפוצה
אקי ודג מומלח נחשבים כאמור למאכל הלאומי של ג'מייקה.   לפי עיתון הגרדיאן, האצן הג'מייקני יוסיין בולט נוהג לאכול אקי ודג מומלח לארוחת הבוקר. שיר הלהיט של הארי בלפונטה משנת 1956 "Jamaica Farewell" מכריז: "Ackee rice, saltfish are nice".

## לקריאה נוספת
* רשימת מנות ג'מייקניות
## קישורים חיצוניים

## הערות שוליים

קטגוריה:מאכלים לאומיים
קטגוריה:מאכלי דגים
קטגוריה:מאכלי פירות
עמרם אזולאי

הרב **עמרם ציון חי אזולאי** (ב' בניסן ה'תרע"ט, 2 באפריל 1919 – כ"ו באייר ה'תשנ"ט, 12 במאי 1999) היה רב חרדי־ספרדי, מרבני ישיבת פורת יוסף, דיין בבית הדין הרבני, היה ידוע בלמדנותו וכונה "רבי עמרם חסידא" בשל צדקותו וקדושתו.

## ביוגרפיה
נולד בשנת 1919 בעיר פאס שבמרוקו להוריו, הרב שלום מרדכי אזולאי ולאימו הרבנית חיה עיישה בת הרב חיים מאמאן. לפני לידתו של רבי עמרם נפטרו כל הילדים שנולדו להוריו, והם ערכו סגולה, שהייתה מקובלת באותן שנים בקרב יהודי מרוקו, והיא להקדיש את הילד ולגדלו אצל משפחה ענייה, עד שכעבור כמה שנים פודים אותו כצדקה. כעבור מספר שנים עלו בני המשפחה לארץ ישראל. אביו הרב שלום מרדכי אזולאי, שהיה מחשובי הרבנים יוצאי העיר צפרו, נשא בתפקידי דיינות ורבנות בירושלים.

הרב עמרם למד בתלמוד התורה של העדה המערבית בירושלים אצל הרב שמואל עזראן, ולאחר מכן בישיבת פורת יוסף אצל הרב עזרא עטיה, הרב יהודה צדקה, הרב משה עדס, הרב יעקב עדס, הרב אליהו לופס ועוד.

בשנת תרצ"ט (1939) נשא לאשה את הרבנית רחל בת הרב משה אלקיים. הזוג התגורר בעיר העתיקה בירושלים עד נפילתה בידי הלגיון הירדני ב-1948, אז עברו לשכונת קטמון וממנה לשכונת משכנות ישראל בעיר החדשה.

בשנים אלו המשיך ללמוד כאברך בישיבת פורת יוסף לצד רבנים כגון ישועה עטיה, הרב בן ציון אבא שאול, הרב עובדיה יוסף שהיה גם מחותנו, הרב שלום יצחק מזרחי, הרב בן ציון אטון ועוד. בחודש אלול תש"א הוסמך להוראה על ידי ראש הישיבה הרב עזרא עטיה והראשון לציון הרב בן ציון מאיר חי עוזיאל.

שמאל|ממוזער|250px|משפחת אזולאי

**מינויו כדיין**

בשנת תשכ"א (1941) נבחר לכהן כדיין בבית הדין הרבני בצפת. לאחר תקופה עבר לבית הדין בחיפה, ובשנת תשכ"ה עבר לבית הדין הרבני בתל אביב, כאשר בשנת תשכ"ז (1967) העביר גם את דירתו מירושלים לבני ברק.

בשעות הצהריים היה לומד בישיבת "תורה והוראה" בראשות הרב אליהו שרים בתל אביב. פסקי דין רבים שכתבו הרב עמרם וחברי הרכבו בביתי הדין הודפסו בכרכי פסקי הדין של בתי הדין הרבניים. על מנת להמשיך בלימוד התורה, סירב לכהונת אב בית הדין והמשיך לכהן כדיין וכן מיאן להמשיך עוד את כהונתו אלא פרש לגמלאות במועד הראשון שבו היה בידו לפרוש, בשנת 1987.

**אחרית ימיו**

מאז פרישתו עסק בלימוד רצוף בכל שעות היממה בבתי המדרש הסמוכים לביתו בבני ברק, בפרט בישיבת "אור התורה" בראשות הרב דוד מלינובסקי וכן בבית הכנסת לדרמן, ישיבות בית מאיר ופוניבז' ועוד. בין מקורביו היו הרב שלמה בן שמעון, הרב ניסים בן שמעון, הרב שלום יפרח שלמד עמו בחברותא שנים רבות ועוד.

הרב עמרם אזולאי נפטר בליל כ"ו באייר תשנ"ט (1999) ונקבר בהר המנוחות בירושלים. רעייתו הרבנית רחל נפטרה בי' בכסלו תשע"ב ונטמנה על ידו.

**משפחתו**
* שמחה, אשת הרב יעקב הכהן טראב, רבה של שכונת התקווה בתל אביב.
* נצחיה, אשת הרב יעקב יוסף, רב שכונת גבעת משה בירושלים וראש מוסדות חזון יעקב.
* הרב שלום.
* חיה, אשת הרב אליהו חאוי.
* הרב משה.
* ברכה, אשת הרב שמואל רוח.
* מרים, אשת הרב שמעון בן חמו.
* הרב שמעון.

## לקריאה נוספת
דניאל טולידאנו, **שר ההתמדה**, הוצאת ערוץ 2000, ראשון לציון, 2024

## הערות שוליים

קטגוריה:בוגרי ישיבת פורת יוסף
קטגוריה:רבני ישיבת פורת יוסף
קטגוריה:רבנים ספרדיים
קטגוריה:רבנים ספרדיים ישראלים
קטגוריה:רבנים ארץ-ישראלים
קטגוריה:יהודים הקבורים בהר המנוחות
קטגוריה:אנשי העלייה הרביעית
קטגוריה:ישראלים שנולדו ב-1920
קטגוריה:ישראלים שנפטרו ב-1994
הומוגניות של קבוצת חוץ

[ממוזער|תמונה מ[הפגנת החרדים נגד גיוס בני ישיבות (2014)|עצרת המיליון של חרדים ובה ריבוי שכבות של קבוצות פנים וקבוצות חוץ, למרות הומוגניות לכאורה: ליטאים, חסידים, מזרחים, גברים ונשים]]
בפסיכולוגיה חברתית, **אפקט ההומוגניות של קבוצת חוץ** או לחלופין **הטיית קבוצת פנים** (באנגלית: In-group–out-group bias, או out-group homogeneity), הוא תפיסת האדם את חברי קבוצת החוץ שלו כדומים זה לזה יותר מאשר חברים בקבוצת הפנים. במילים אחרות, אנו נוטים להניח ש"אנחנו" מיוחדים ושונים זה מזה (הטרוגניים), בעוד "הם" – כולם אותו הדבר (הומוגניים). אפקט ההומוגניות של קבוצת החוץ קיים במגוון רחב של קבוצות חברתיות שונות, מקבוצות פוליטיות ואתניות ועד לקבוצות גיל ומגדר, והוא הגורם העיקרי ליצירת סטריאוטיפים והכללות נמהרות.

האפקט מכונה גם "הטיית ההומוגניות", מאחר שלדעת חלק מהחוקרים זו הטיה קוגניטיבית ושגיאה שיש להתגבר עליה. זאת בעוד חוקרים אחרים רואים באפקט דוגמה לתפיסה חברתית נורמלית ולעיתים קרובות מסתגלת.

אפקט ההומוגניות בקבוצת החוץ הוא חלק מתחום מחקר רחב יותר הבוחן את תפיסת השונות בתוך קבוצות. תחום זה כולל השפעות של תפיסת הומוגניות שאינה קשורה לחברות בקבוצת הפנים/החוץ, כגון השפעות הקשורות לכוח, סטטוס וגודל הקבוצות.

## מחקרים אמפיריים
באחד המחקרים התבקשו 90 חברי מועדונים לשפוט את מידת הדמיון בין יחידים בתוך הקבוצה שלהם, לעומת הדמיון בקרב 2 קבוצות אחרות. נמצא כי המשתתפים נטו לתפוס את חברי המועדון שלהם כשונים ומובחנים יותר מחברי הקבוצות האחרות.

### אפקט הגזע האחר
בניסוי אחר, חוקרים הראו כי אנשים מקבוצה אתנית זרה נראים דומים יותר האחד לשני מבני הקבוצה שלהם. כאשר הראו לתלמידים לבנים פרצופים של אנשים לבנים ושחורים, מאוחר יותר הם זיהו בצורה מדויקת יותר פנים לבנים שראו, בעוד לעיתים קרובות שגו בזיהוי פנים שחורים. תוצאות הפוכות התקבלו כאשר הנבדקים כללו אנשים שחורים. הטיה זו מכונה גם אפקט הגזע האחר.

## הסברים
ההומוגניות של קבוצת חוץ נמצאה כלא קשורה למספר האנשים מהקבוצה שהאדם מכיר. ניתן היה לחשוב שההטיה מופיעה על רקע היכרות ומידע רב יותר על חברי קבוצת הפנים, אך זה לא המקרה. ההטיה נמצאה גם בין קבוצות כמו "גברים" ו"נשים" שכמובן מקיימות אינטראקציה תכופה.

לפי השערה אחת, ההטיה מיוחסת להבדל באופן שבו האדם מאחסן ומעבד מידע על קבוצת הפנים, לעומת מידע על קבוצת החוץ. עם זאת, ההסבר מאותגר בעקבות מקרים מסוימים שבהם קבוצות פנים רואות את עצמן כהומוגניות. חוקרים שיערו שזה מתרחש רק כאשר תפיסת הומוגניות עוזרת לקדם סולידריות בקבוצת הפנים. ניסויים שנערכו בנושא העלו כי הומוגניות בקבוצת הפנים מופיעה כאשר לאנשים שמזדהים מאוד עם קבוצה מוצג מידע סטריאוטיפי על אותה קבוצה.

## ראו גם
* קבוצת פנים וקבוצת חוץ
* כשל אקולוגי

## קישורים חיצוניים
* הבלטה של דמיון בקבוצת הפנים ושוני מקבוצת החוץ באתר טקסטולוגיה

## הערות שוליים

קטגוריה:התנהגות חברתית בבעלי חיים
קטגוריה:הטיות קוגניטיביות
קטגוריה:כשלים לוגיים
קטגוריה:סוציולוגיה
קטגוריה:פסיכולוגיה חברתית
הדיוויזיה ה-81 (ארצות הברית)

**הדיוויזיה ה-81** הייתה דיוויזיה של צבא ארצות הברית, אשר לחמה במלחמת העולם הראשונה ובמלחמת העולם השנייה, וקיימת כיום כ**דיוויזיית המוכנות ה-81**.

## היסטוריה
### מלחמת העולם הראשונה
הדיוויזיה הוקמה באוגוסט 1917, ארבעה חודשים לאחר כניסתה של ארצות הברית למלחמת העולם הראשונה. רוב החיילים הגיעו מפלורידה, קרוליינה הצפונית וטנסי, והתאמנו בפורט ג'קסון. הדיוויזיה בפיקודו של צ'ארלס ג'סטין ביילי נשלחה לחזית המערבית כחלק מחיל המשלוח של ארצות הברית בפיקודו של ג'ון פרשינג. הדיוויזיה נחתה בצרפת בספטמבר=אוקטובר 1918, ולחמה במתקפת מז-ארגון, וב-11 ביוני 1919 הוחזרה לארצות הברית ופורקה. במהלך שירותה בצרפת ספגה הדיוויזיה ה-81 1,104 נפגעים: 195 הרוגים ו-909 פצועים.

### מלחמת העולם השנייה
בשנת 1921 הוקמה הדיוויזיה מחדש כדיוויזיית מילואים, וביוני 1942 היא הופעלה מחדש. הדיוויזיה הועברה לזירת האוקיינוס השקט ב-3 ביולי 1944, ולחמה בקרבות אנגאור ופלליו. בתחילת פברואר 1945 הפליגה הדיוויזיה ה-81 לקלדוניה החדשה כדי לנוח ולהתאושש. במאי 1945, הדיוויזיה ה-81 נפרסה בפיליפינים כדי להשתתף במבצעים לטיהור האי לייטה, ולהתכונן לפלישה המתוכננת ליפן. לאחר תום מלחמת העולם השנייה, הדיוויזיה ה-81 נפרסה במחוז אאומורי ביפן כחלק מכוח הכיבוש של בעלות הברית. הדיוויזיה הושבתה ביפן ב-30 בינואר 1946. במהלך מלחמת העולם השנייה נהרגו 550 חיילים ונפצעו 2,462 מלוחמי הדיוויזיה.

### הקמה מחדש
בשנת 1967 סמל שרוולי הכתף של הדיוויזיה הופעל מחדש לשימוש על ידי פיקוד צבא המילואים ה-81 (81st ARCOM). מ-1967 עד 1995, מרכז ה-ARCOM ה-81 היה באיסט פוינט, ג'ורג'יה, והוא פיקד ושלט על יחידות המילואים של הצבא בג'ורג'יה, קרוליינה הדרומית, פוארטו ריקו ובחלקים מקרוליינה הצפונית, פלורידה ואלבמה. במהלך אותה תקופה, ARCOM ה-81 היה אחראי על פריסת יחידות מילואים של צבא ארצות הברית לווייטנאם, דרום מערב אסיה והבלקן. ה-81 הועבר ב-1996 לבירמינגהם, אלבמה ואורגן מחדש כמפקדת התמיכה האזורית ה-81 (RSC) שהייתה אחראית לפיקוד ושליטה על כל יחידות המילואים של הצבא בדרום מזרח ארצות הברית ובפוארטו ריק.

בשנת 2003, ה-RSC ה-81 אורגנה מחדש כמפקדת הכוננות האזורית ה-81 (RRC), אך שמרה בעיקרה על אותה משימה כמו קודמתה. בספטמבר 2008, ה-RRC ה-81 הושבת בברמינגהם, אלבמה. במקומו, הופעל מחדש פיקוד תמיכה אזורי 81 (RSC) בפורט ג'קסון, קרוליינה הדרומית. בניגוד ליחידות הקודמות שלו, ל-RSC ה-81 החדש הייתה משימה שונה מהותית. הוסרה ממנו האחריות למאות יחידות של יחידות השכרת כוחות (TPU) וחיילים. במקום זאת, ה-RSC ה-81 סיפק תמיכה במבצעי בסיס (BASOPS) ל-497 יחידות מילואים של הצבא בתשע מדינות בדרום מזרח ארצות הברית ופוארטו ריקו ואיי הבתולה של ארצות הברית. על ידי אספקת השירותים והשירותים החיוניים ללקוח, ה-RCS ה-81 נועד לעזור לפקודות המבצעיות, הפונקציונליות וההדרכה (OF&T) הנתמכות להתמקד במשימת הליבה שלהם ביחידה ובסופו של דבר לעמוד בדרישות הכוח למפקדים ולוחמים בעולם. בשנת 2018, ה-RSC ה-81 סומנה מחדש באופן זמני כדיוויזיית המוכנות ה-81, ונועד לקבל אחריות נוספת מפיקודים תפקודיים אחרים של מילואים של הצבא בנוסף למשימת BASOPS המתמשכת.

ב-1 באוקטובר 2018, ה-RSC ה-81 אורגן מחדש באופן רשמי כדיוויזיית המוכנות ה-81 (USAR).

## קישורים חיצוניים

81
81
81
R (מחלקת סיבוכיות)

בתורת החישוביות והסיבוכיות, המחלקה **R** (מאנגלית: **Recursive**) היא מחלקה אשר מכילה את כל בעיות ההכרעה אשר ניתנות לפתירה על ידי מכונת טיורינג ואשר מהווה קבוצה של כלל השפות הרקורסיביות (אשר מכונות גם שפות כריעות).

## הגדרה שקולה
המחלקה **R** שקולה לקבוצת כל הפונקציות בנות-חישוב כך ש:
* בעיית הכרעה נמצאת ב-R אם ורק אם הפונקציה המציינת היא בת-חישוב.
* פונקציה שלמה היא בת-חישוב אם ורק אם הגרף שלה נמצא ב-R.

## סגירות המחלקה לפעולות
המחלקה R סגורה לפעולות הבאות: איחוד, חיתוך, משלים, שרשור, היפוך וכוכב קלין.

## יחסים בין המחלקה למחלקות אחרות
מכיוון שניתן להכריע כל בעיה שקיימת לה מכונת טיורינג מקבלת (כלומר מכונת טיורינג שעונה כן אם התשובה היא כן) וכן מכונת טיורינג דוחה (כלומר מכונת טיורינג שעונה לא אם התשובה היא לא), אזי בעזרתן ניתן לבנות מכונת טיורינג אשר מכריעה את הבעיה ולכן המחלקה R מוגדרת להיות החיתוך בין המחלקות **[[RE (מחלקת סיבוכיות)|RE]]** ו-**coRE**, דהי, R = RE \cap coRE.

## לקריאה נוספת
* 

## קישורים חיצוניים
* 

קטגוריה:מחלקות סיבוכיות
סלט סניקרס

**סלט סניקרס** (באנגלית: **Snickers salad**) הוא סלט קינוח המורכב מתערובת של חטיפי סניקרס, תפוחי גראני סמית', ציפוי קול ויפ  או תוספת מוקצפת, ולעיתים קרובות הפודינג מוגש בקערה.

## מאפיינים
המאכל הוא מרכיב עיקרי במסיבות במערב התיכון העליון של ארצות הברית, שם הוא פופולרי לצד מה שנקרא "אורז מהולל" , סלט ווטרגייט, "סלט ג'לו"  ומנות חמות. הסלט נכלל לפעמים בספרי הבישול של הכנסייה.

## הכנה
סלט סניקרס קל להכנה. המרכיבים פשוט נקצצים ומשולבים. לגבי "האם זה סלט או קינוח", הדעה הרווחת אומרת שזה תלוי באיזה קצה של השולחן הוא יושב.

יש לו מרקם די ייחודי בהיותו דביק, ופריך. ידוע כי גושים נתקעים בשיניים. תכונה זו הופכת את חווית האכילה שלו למפלגת.

המתכון לסלט סניקרס נכלל במאמר מ-2009 "סלטים ראויים לפיקניק בכנסייה" ב"אינדיאנפוליס סטאר". המחבר כתב כך: "למרות כל מה שיגידו כל ספרי הבישול של הקהילה והכנסייה שלי, אינני חושב שאפשר לקרוא לדבר כלשהו עם מרשמלו בשם סלט".

## לקריאה נוספת
* סלו שוקולד
* רשימת סלטים

## הערות שוליים

קטגוריה:סלטים
קטגוריה:המטבח האמריקאי: קינוחים
קוליץ'

[טקסט=|ממוזער|  עם לחם קוליץ' וביצי פסחא צבעוניות, [סטברופול (חבל מנהלי)|אזור סטברופול, רוסיה]]
[ממוזער| איור זה מאת [איוואן יאקובלביץ' ביליבין מרוסיה משתמש באורתוגרפיה בשפה הרוסית הישנה שניתן לתרגם לביצוע מודרני בנוסח "העיר קוליץ' עומדת, מפארת את עצמה; משבחת את עצמה על ערים אחרות; אין מקום טוב יותר ממני! כי אני כולי טבורוג ובצק! Х וה-В הם עבור Христос воскрес ("המשיח קם")]]
**קוליץ**' (ברוסית: **Кулич**) הוא השם הרוסי ללחם פסחא. אצל הסלאבים המזרחיים דוברי הרוסית, הלחם החגיגי שהוגש במועד זה היה עגול וגבוה, ומעליו עוצבו עיטורי בצק.

## מאפיינים
הצורה הגלילית של העוגה קשורה לנוהג הכנסייה של אפיית ארטוס ("כיכר מחמצת", "לחם"). מסורת לחם הפסחא התפשטה בתרבויות שהיו קשורות לאימפריה הביזנטית ומהווה חלק תרבותי מסורתי של מדינות עם אוכלוסייה נוצרית אורתודוקסית. הוא נאכל במדינות כמו רוסיה, בלארוס, אוקראינה, רומניה, ארמניה, גאורגיה, מולדובה, מקדוניה הצפונית וסרביה.   קוליץ' הוא גרסה של לחמי פסחא (מכונה פאסקה) ומייצגת לא רק את חג הפסחא אלא גם את האביב. חג הפסחא הוא חגיגה חשובה מאוד במדינות מזרח אירופה, אפילו יותר חשובה מחג המולד.

## הכנה
באופן מסורתי, לאחר טקס חג הפסחא, הקוליץ', שהוכנס לסל ומקושט בפרחים צבעוניים, מבורך על ידי הכומר. קוליץ' מבורך נאכל לפני ארוחת הבוקר כל יום. כל שארית קוליץ' שלא מברכים אותה אוכלים עם פאסקה לקינוח.

קוליץ' נאפה בתבניות גבוהות וגליליות (כמו קופסאות קפה או מיץ פירות). כאשר מתקרר, הקוליץ' מעוטר בציפוי לבן (שמטפטף מעט לאורך הצדדים) ובפרחים צבעוניים. מבחינה היסטורית, הוא הוגש לעיתים קרובות עם פאסקה גבינה הנושאת את הסמל ХВ (מברכת הפסחא המסורתית של **Х**ристос **B**оскрес - Khristos voskres, "ישו קם").

קוליץ' נאכל בין חג הפסחא לבין חג הפנטקוסט.

המתכון של קוליץ' דומה לזה של הפנטונה (panettone) האיטלקי, אבל הוא צפוף יותר ולכן שוקל הרבה יותר.

## גלריה

קובץ:Russian paska bread Kulich without frosting and crumbles Русская пасха Кулич пасхальный хлеб без глазури.jpg|טקסט=Russian paska bread Kulich without frosting and crumbles|לחם פאסקה רוסי קוליץ' ללא ציפוי ופירורים
קובץ:Смукрович Освящение-куличей 1901.jpg|טקסט=A painting of people with Easter fare|ציור של אנשים עם ארוחת חג הפסחא
קובץ:Orthodox sacrified of Easterfood.JPG|טקסט=Orthodox Church of Rome priest (second from right) blesses paschal (Easter) foods including kulichs, eggs, and wine|כומר הכנסייה האורתודוקסית של רומא (שני מימין) מברך על מאכלי פסחא, כולל מאכלי לחם, ביצים ויין
קובץ:Russian paska bread Kulich Русская пасха Кулич пасхальный хлеб.jpg|טקסט=Kulich|קוליץ'


## לקריאה נוספת
* קוזונאק
* רשימת לחמים מתוקים
* פנטונה
* פאסקה (לחם)
* פינקה 
* ביצת פסחא
* סטולן

## קישורים חיצוניים

* מתכון קוליץ' (ברוסית, עם תמונות)
## הערות שוליים

קטגוריה:המטבח הסובייטי
קטגוריה:המטבח הרוסי: קינוחים
קטגוריה:קינוחים
קטגוריה:פסחא
קטגוריה:מוצרי בצק שמרים
טורא (צור)

**טוּרָא** (בערבית: **طورا**) הוא כפר שיעי קטן בנפת צור שבמחוז דרום לבנון, השוכן תשעה קילומטרים צפונית־מזרחית לצור, בגובה של כ-400 מטר מעל פני הים. בסמוך לכפר שוכנת העיירה עבאסיה ממערב, והכפרים: דיר קאנון א-נהר ממזרח, מערכה וטיר דיבא מדרום ובידיאס מצפון.

## אטימולוגיה
לפי אדוארד הנרי פאלמר שביקר במקום, השם תורא קשור ל"מים זורמים".

לפי זאב וילנאי, בארמית ובערבית, פירוש המלה טורא הוא הר.

## היסטוריה
בספרם משנת 1881, כתבו החוקרים הוריישו קיצ'נר וקלוד קונדר (לאחר ביקורו של החוקר הצרפתי ויקטור גרן) ש.

## נתונים על הכפר
שטחו של הכפר הוא 2.009 דונם, ואוכלוסייתו מונה כ־3,000 תושבים.

## הערות שוליים

קטגוריה:מחוז דרום לבנון: יישובים
החפירה (סרט)

**החפירה** (באנגלית: **The Dig**) הוא סרט דרמה בריטי משנת 2021 בבימויו של סיימון סטון, עם קארי מאליגן ורייף פיינס בתפקידים הראשיים.

התסריט מבוסס על רומן בשם זה  מאת ג'ון פרסטון  משנת 2007 המתאר את החפירות הארכאולוגיות בסאטון הו בשנת 1939.

הסרט היה מועמד לפרס באפט"א לסרט הבריטי הטוב ביותר, פרס באפט"א לתסריט המעובד הטוב ביותר, פרס בפט"א לעיצוב האמנותי הטוב ביותר, פרס באפט"א לעיצוב התלבושות הטוב ביותר ופרס באפט"א לאיפור ועיצוב השיער הטוב ביותר.
## תקציר העלילה
אדית פריטי (קארי מאליגן) היא אלמנה אמידה שגרה עם בנה רוברט (ארצ'י ברנס) בבית אחוזה גדול בסאטון הו ליד וודברידג' (Woodbridge) במחוז סאפוק. בשטח האחוזה יש מספר רוגמים והיא שוכרת את שירותיו של בזיל בראון (רייף פיינס) כדי שיחפור שם. לאחר ויכוח על משכורתו הוא מתחיל לחפור. לבראון אין השכלה אקדמית והוא מציג את עצמו כחופר ולא כארכאולוג.

בראון מתחיל לחפור ובאחד הימים קורית התמוטטות בחפירה והוא נקבר אך נמצא מעולף על ידי עובדי האחוזה. הוא מתיידד עם אדית ובנה אבל ממשיך לשמור אמונים לאשתו מיי (מוניקה דולן).

אדית מצרפת לצוות את בן דודה רודר לומקס (ג'וני פלין) כן מצטרף הארכאולוג צ'ארלס פיליפס (קן סטוט) מאוניברסיטת קיימברידג' והארכאולוגית פגי פיגוט (לילי ג'יימס) עם בעלה סטיוארט (בן צ'פלין). פיליפס טוען שהאזור והממצאים שייכים למדינה. במקום הם מוצאים מטבעות מהשושלת המרובינגית ואוצרות רבים סביב תא ששימש מקום קבורה לאחד מהמלכים האנגלו-סקסים.

בין פגי לרורי מתפתח רומן אך רורי מתגייס ל-RAF והיא נפרדת ממנו בצער.

בית המשפט קובע כי הממצאים הארכאולוגים שייכים לאדית פריטי אך היא מוותרת ותורמת אותם למדינה.

לבסוף נכתב כי אדית מתה ב-1942 והממצאים הוסתרו בתחנת רכבת בתקופת מלחמת העולם השנייה והועברו אחר כך לתצוגה במוזיאון הבריטי.

## צוות השחקנים

## קישורים חיצוניים
* 

*קדימון לסרט החפירה, באתר יוטיוב
*מאחורי הקלעים של החפירה, באתר יוטיוב

#### ביקורות
* 
* 
* 
* 
* 

קטגוריה:סרטי 2021
קטגוריה:סרטים אמריקאיים
קטגוריה:סרטים באנגלית
קטגוריה:נטפליקס: סרטים
קטגוריה:סרטי דרמה אמריקאיים
קטגוריה:סרטים המבוססים על סיפור אמיתי

קטגוריה:סרטים המבוססים על רומנים בריטיים
טושונקה

**טושונקה** (ברוסית: **тушёнка**, מ-тушение, "סופה") הוא בשר מבושל משומר פופולרי במיוחד ברוסיה ובמדינות אחרות של הגוש המזרחי לשעבר.

## מאפיינים
המאכל הפך לשם נפוץ לסוגים שונים של בשר מבושל משומר, שלא כולם תואמים את תקני GOST (ברוסית: **ГОСТ** - תקן לאומי של ברית המועצות) המחמירים.

ניתן להשתמש בטושונקה ולשמר במצבים קיצוניים, ולכן הוא חלק מאספקת המזון הצבאי בחבר המדינות. עבור אנשי ברית המועצות בזמנו, טושונקה היה חלק מאספקת מזון של הכוחות המזוינים של ברית המועצות וגם של התיירות. בתקופות קיצוניות מסוימות ניתן היה לקנות אותו רק עם תלושי מזון.

## המאכל
בניגוד למוצרי בשר משומר מערביים רבים, לטושונקה יש חתיכות נפרדות, נתחי בשר. הוא מעורבב עם שומן חזיר וג'לי. זה קרוב יותר ל־holodets, ולא ל-hash או ל-bully beef או ללוף.

התווית тушёнка (טושונקה) נפוצה לסוגים זולים יותר של שימורי בשר, מלאים בג'לי ואולי משתמשים בהם בחלקי פנים במקום בבשר. ניתן למצוא טושונקה באיכות גבוהה כפחיות של התוויות govyadina ("בקר") או סווינינה ("חזיר"). בטושונקה הממוצעת, היחס בין בשר לשומן חזיר+ג'לי קרוב ל-50:50.

## מנות עם טושונקה
מתכונים רוסיים מודרניים פשוטים לטושונקה כוללים וריאציה של מקרוני פו-פלוטסקי ("פסטה בסגנון חיל הים"). הוא מורכב מפסטה ומכל סוג של טושונקה, מעורבב ביחס של 1:1.

## קישורים חיצוניים

* טושונקה: טיפוח הטעם הסובייטי שלאחר המלחמה

## הערות שוליים

קטגוריה:ברית המועצות: צבא וביטחון
קטגוריה:המטבח הסובייטי
קטגוריה:המטבח הרוסי
קטגוריה:מאכלי בשר